**Javni razpis Razvoj in pilotna vzpostavitev programa pripravništva za pridobitev poklicne kvalifikacije bolničar – negovalec 2024–2026**

|  |  |  |  |  |
| --- | --- | --- | --- | --- |
| **Zap. št.** | **Datum prejema vprašaja in št. dokumenta** | **Organizacija/oseba, ki je vprašanje poslala** | **Vprašanje** | **Odgovor** |
| 1. | 3.6.2024,603-66/2024-2711-7 | Rok Klemše, DEOS d.o.o. | Praktični del pripravništva v obsegu štirih mesecev naj bi se, glede na besedilo razpisa, izvajal pri delodajalcih javne zdravstvene dejavnosti. Ali so med te šteti tudi koncesionarji socialnovarstvene dejavnosti kot del javne mreže, ki imajo za opravljanje zdravstvene dejavnosti izdano odločbo Ministrstva za zdravje o opravljanju javne zdravstvene službe? | Skladno s 4. členom Pravilnika o pripravništvu in strokovnih izpitih zdravstvenih delavcev in zdravstvenih sodelavcev na področju zdravstvene dejavnosti (Uradni list RS, št. 76/22, 58/23 in 97/23; v nadaljevanju: Pravilnik) mora izvajalec zdravstvene dejavnosti, ki želi zvajati pripravništvo za določen zdravstveni poklic, izpolnjevati pogoje za izvajanje posameznih programov pripravništva, ki so določeni v prvem odstavku 4. člena Pravilnika. Izvajalec pripravništva izkazuje izpolnjevanje pogojev za izvajanje posameznih programov pripravništva z izjavo, ki jo podpiše odgovorna oseba izvajalca in se posreduje ministrstvu. Izvajalec pripravništva je odgovoren za pravilno izvajanje pripravništva.Pripravniki torej lahko pripravništvo opravljajo tudi pri izvajalcih socialnovarstvene dejavnosti, ki opravljajo zdravstveno dejavnost v mreži javne zdravstvene službe na podlagi odločbe o opravljanju javne zdravstvene službe, v kolikor ti izpolnjujejo pogoje iz prvega odstavka 4. člena Pravilnika za izvajanje pripravništva. |
| 2. | 3.6.2024,603-66/2024-2711-13 | Ksenija Sever Žižek, Sofizo, izobraževalni center d.o.o. | Praktični del pripravništva v obsegu štirih mesecev naj bi se, glede na besedilo razpisa, izvajal pri delodajalcih javne zdravstvene dejavnosti. Ali so med te šteti tudi koncesionarji socialnovarstvene dejavnosti kot del javne mreže, ki imajo za opravljanje zdravstvene dejavnosti izdano odločbo Ministrstva za zdravje o opravljanju javne zdravstvene službe? | Skladno s 4. členom Pravilnika o pripravništvu in strokovnih izpitih zdravstvenih delavcev in zdravstvenih sodelavcev na področju zdravstvene dejavnosti (Uradni list RS, št. 76/22, 58/23 in 97/23; v nadaljevanju: Pravilnik) mora izvajalec zdravstvene dejavnosti, ki želi zvajati pripravništvo za določen zdravstveni poklic, izpolnjevati pogoje za izvajanje posameznih programov pripravništva, ki so določeni v prvem odstavku 4. člena Pravilnika. Izvajalec pripravništva izkazuje izpolnjevanje pogojev za izvajanje posameznih programov pripravništva z izjavo, ki jo podpiše odgovorna oseba izvajalca in se posreduje ministrstvu. Izvajalec pripravništva je odgovoren za pravilno izvajanje pripravništva.Pripravniki torej lahko pripravništvo opravljajo tudi pri izvajalcih socialnovarstvene dejavnosti, ki opravljajo zdravstveno dejavnost v mreži javne zdravstvene službe na podlagi odločbe o opravljanju javne zdravstvene službe, v kolikor ti izpolnjujejo pogoje iz prvega odstavka 4. člena Pravilnika za izvajanje pripravništva. |
| 3.  | 4.6.2024,603-66/2024-2711-12 | Andreja Prebil, Srednja zdravstvena šola Ljubljana | Ali obvezni vsebinski sklopi izobraževalnega programa bolničar-negovalec vsebujejo zgolj teoretični del, ali lahko tudi praktični del kot praktični pouk na šoli, v specializiranih učilnicah, kjer se teorijo podkrepi s prakso? Se predvidevajo teoretični izpiti ali tudi praktični?Ali bomo morali potencialne kandidate pridobiti sami, ali je drugače - jih bo napotil Zavod za zaposlovanje RS? Mislim tudi na odzivnost v poletnem času. Ali mora izobraževanje potekati v dopoldanskem času?Kakšno potrdilo se jim izda po koncu izobraževanja? | Obvezni vsebinski sklopi izobraževalnega programa bolničar – negovalec lahko vsebujejo tudi praktični pouk, ki se izvaja v specializiranih učilnicah na šoli. Besedilo javnega razpisa zahteva le zaključno preverjanje znanja, lahko pa posamezni izvajalec v svoj izobraževalni program vključi tudi preverjanje posameznih teoretičnih in praktičnih vsebin. Oblikovanje izobraževalnega programa, sestavo predmetnika, organizacijo izobraževanja in način preverjanja znanja prepuščamo izvajalcem teoretičnega dela pripravništva.Za pridobitev potencialnih kandidatov bo potrebno sodelovanje več deležnikov, predvsem izvajalcev zdravstvene dejavnosti, ki bodo kandidate zaposlili kot pripravnike ter Zavoda RS za zaposlovanje, ki zainteresirane kandidate lahko napoti k izvajalcem zdravstvene dejavnosti. Zavod RS za zaposlovanje in izvajalci zdravstvene dejavnosti so bili o pilotni vzpostavitvi novega programa pripravništva za poklic bolničar – negovalec že obveščeni.Besedilo javnega razpisa ne določa, da se mora izobraževanje izvajati v dopoldanskem času, vendar pa je zaželeno, da se, zaradi večje privlačnosti izobraževalnega programa za potencialne kandidate, izobraževanje izvaja dopoldne.Po koncu izobraževanja se kandidatom izda potrdilo o opravljenem teoretičnem delu pripravništva za poklic bolničar – negovalec. Kandidat bo lahko opravljal praktični del pripravništva, le če bo uspešno opravil teoretični del pripravništva. |
| 4. | 4.6.2024,603-66/2024-2711-10 | Nina Salobir, Ljudska univerza Škofja Loka | V razpisni dokumentaciji piše, da je splošen pogoj prijavitelja, da v šolskem letu 2024/2025 izvaja REDNO izobraževanje za pridobitev izobrazbe »bolničar-negovalec«. Naša ljudska univerza izvaja IZREDNO izobraževanje za odrasle, za pridobitev omenjene izobrazbe. Ali v tem primeru sploh izpolnjujemo pogoje za prijavitelja? | Na javni razpis se lahko prijavijo akreditirani izobraževalni zavodi, ki izvajajo redno ali izredno obliko izobraževanja za poklic bolničar – negovalec. Z besedo redno smo želeli poudariti, da se na javni razpis lahko prijavijo akreditirani izobraževalni zavodi, ki so izobraževalni program bolničar – negovalec v preteklosti že izvajali oz. ga trenutno še izvajajo, in ne tisti, ki bi izobraževalni program v okviru pilotnega projekta šele pričeli izvajati.  |
| 5. | 5.6.2024,603-66/2024-2711-11 | Domen Mihelič, Zavod za izobraževanje odraslih Radovljica | Prosil bi za pojasnila k obrazcu 2: FINANČNI NAČRT in sicer nas zanima kaj vse je potrebno vpisati v obrazec?So to stroški predavateljev, administracije, materialni stroški, ali je dovolj vpisati znesek določen z Metodologijo za določitev višine poenostavljenih oblik stroškov? | V finančni načrt vpišete poenostavljene vrste stroškov izvedbe cikla kot so npr. strošek predavatelja, strošek ostalih delovnih mest (poslovodenje, administracija, računovodstvo, tehnično delo, razvoj in dodatno delo zaradi specifičnih potreb ciljnih skupin), strošek blaga in storitev, stroški iz dela in drugih prejemkov vezane na izvedbo programa - učila in učni pripomočki, strokovna literatura, potrošni material za pripravo in izvedbo pouka, telekomunikacijske povezave - telefon, internet, material za tiskanje, čistila, usposabljanje in izobraževanje strokovnih delavcev ipd. |
| 6. | 11.6.2024, 603-66/2024-2711-18 | Bojan Veberič, Onkološki inštitut Ljubljana | Trenutno je v Pravilniku o pripravništvu in strokovnih izpitih zdravstvenih delavcev in zdravstvenih sodelavcev na področju zdravstvene dejavnosti navedeno, da pripravnik za poklic bolničar – negovalec opravi 4 mesece kroženja na stanovanjsko negovalnem področju in 1,5 meseca na področju oskrbe obolelih z demenco oz. tistih varovancev, ki potrebujejo 24-urni nadzor in vodenje. Se bo ta del v prilogi pravilnika spremenil? Glede na to, da gre za reguliran poklic, je potem predvidena tudi sprememba pri izobrazbi, ki je pogoj, da lahko kandidat opravlja strokovni izpit za poklic bolničar – negovalec? Sedaj velja, da lahko opravlja strokovni izpit za poklic Bolničar - negovalec samo kandidat, ki ima ustrezno poklicno izobrazbo bolničar – negovalec. V veliko pomoč bi delodajalcem bila informacija, kdo bodo izvajalci teoretičnega dela in kakšen je predviden program teoretičnega dela in kompetence, ki jih kandidat mora pridobiti v času 4 mesečnega praktičnega usposabljanja. | Poklic bolničar – negovalec je reguliran poklic, zato bomo za zakonito izvedbo novega programa pripravništva prilagodili obstoječo zakonodajo. Predvidevamo prilagoditev Pravilnika o pripravništvu in strokovnih izpitih zdravstvenih delavcev in zdravstvenih sodelavcev na področju zdravstvene dejavnosti (Uradni list RS, št. 76/22, 58/23 in 97/23) in Odredbo o seznamu poklicev za zdravstveno dejavnost (Uradni list RS, št. 111/22). S prilagoditvijo zakonodaje bomo poleg obstoječega programa pripravništva za poklic bolničar – negovalec dodali nov program, ki bo prilagojen glede na pilotni projekt Bolničar – negovalec 2024-2026. V Odredbo bomo za poklic bolničar – negovalec dodali ustrezno kvalifikacijo, in sicer katerakoli srednja poklicna izobrazba (vsaj IV. stopnja), pripravništvo (v skladu z novim programom pripravništva) in opravljen strokovni izpit za poklic bolničar – negovalec.O izbranih izvajalcih teoretičnega dela bodo obveščeni vsi izvajalci zdravstvene dejavnosti, ki izvajajo pripravništvo za poklic bolničar – negovalec. Spremembe zakonodaje predvidevamo do pričetka izvedbe prvega cikla teoretičnega dela novega programa pripravništva. Takrat boste seznanjeni tudi s kompetencami, ki jih mora kandidat pridobiti med teoretičnim in praktičnim delom pripravništva. |
| 7. | 13. 6. 2024, 603-66/2024-2711-20 | Rok Klemše, DEOS d.o.o. | Glede Obrazca 2 Finančni načrt nas zanima ali moramo tabelo izpolniti tako, da je potrebno vrednost posameznega cikla razdeliti na različne predvidene vrste stroškov tako da sami dodamo potrebne vrstice (npr. ločeno stroške dela, ločeno strošek materiala in potem v vrstici SKUPAJ CELOTNA VREDNOST PROJEKTA podati seštevek posameznih vrst stroškov – denimo primeroma: strošek dela je cca. 10.000 EUR, stroški materiala so cca. 10.000 EUR, skupaj torej CELOTNA VREDNOST PROJEKTA za leto 2024 znaša 35.543,65 EUR (kot je določen strošek na enoto cikel teoretičnega dela). Zanima nas ali bi bil takšen prikaz stroškov ustrezen in sami razširimo tabelo. | Tabelo v Obrazcu 2 Finančni načrt sami razširite in vpišete poenostavljene vrste stroškov izvedbe cikla, in sicer stroške predavateljev, stroške ostalih delovnih mest, stroške blaga in storitev, stroške iz dela in drugih prejemkov ter morebitne druge stroške. V tabelo zapišite tudi predvideno celotno vrednost projekta. |
| 8. | 14.6.2024, 603-66/2024-2711-21 | Andreja Prebil, Srednja zdravstvena šola Ljubljana | Pogoj da udeleženec opravi program je 80% prisotnost in uspešno opravljen izpit pri posameznem predmetu. Kaj če se zgodi, da imamo vključenih npr. 12 udeležencev in jih par že med izobraževanjem neha hoditi - torej, začnemo pa z že samo izvedbo (imamo že stroške), vmes pa postanemo neupravičeni prejetja financiranja? Udeležencev namreč ničesar ne obvezuje, da se udeležujejo izobraževanja, za njih je brezplačno. Lahko si premislijo in ugotovijo, da to ni za njih, da ne potrebujejo potrdila itd.Ali so lahko potencialni udeleženci tudi npr. naši bivši redni dijaki, ki so stari 18 let in imajo zaključene vse 4 letnike programa ZN (tudi oba letnika PTI), a brez poklicne mature, ali dijaki z zaključenimi 3. letniki (program BN in/ali deloma zaključen PTI), a brez zaključnega izpita, oz. ali je pogoj zgolj to, da je neko IV. stopnjo zaključil z najmanj zaključnim izpitom ali s poklicno/splošno maturo? | Za začetek izvajanja teoretičnega dela mora biti prijavljenih vsaj 12 udeležencev. V kolikor se število udeležencev po začetku izvajanja zmanjša iz razlogov na strani udeležencev, izvajalec teoretičnega dela ostane upravičen do sredstev za izvedbo cikla. V kolikor udeleženec ne bo opravil teoretičnega dela pripravništva (ne bo imel 80% prisotnost in ne bo uspešno opravil zaključnega izpita), ne bo moral nadaljevati s praktičnim delom pripravništva in pripravništva ne bo opravil uspešno.Pogoj za pristop k pripravništvu je zaključena najmanj IV. stopnja izobrazbe, tj. zaključena katerakoli srednja poklicna izobrazba z uspešno opravljenim najmanj zaključnim izpitom. |